રાજકોટ તા. ૧૮: શહેરમાં સિંઘમની છાપ ઉભી કરનારા પોલીસ કમિશ્નઅ અનુપમસિંહ ગહલોૈતની વડોદરા ખાતે બદલી થતાં તેમને સમગ્ર પોલીસ તંત્ર, પ્રજાજનો અને મિડીયાએ ભાવભીની વિદાય આપી છે. એ સાથે જ નવનિયુકત પોલીસ કમિશ્નર તરીકે શ્રી મનોજ અગ્રવાલે આજે ચાર્જ સંભાળ્યો છે. ૨૬મા પોલીસ કમિશ્નર તરીકે નિમણુંક પામનાર શ્રી અગ્રવાલે જણાવ્યું હતું કે રાજકોટ હું પહેલી જ વખત આવ્યો છું, પણ આ શહેર ખુબ સારુ છે એ હું અને બધા જ જાણે છે. રંગલા રાજકોટની સુરક્ષા અને શાંતિ એ મારી પ્રાથમિકતા હશે. કાયદો-વ્યવસ્થા જળવાઇ રહે એ માટે પ્રજાજનોના સાથ સહકારથી ઉત્તમ કામગીરી કરવાની નેમ છે. શ્રી અગ્રવાલે દારૂબંધીના કાયદાને અત્યંત કડક અમલ થશે તેમ ભારપૂર્વક જણાવ્યું હતું અને ટ્રાફિકની સમસ્યાના ઉકેલને અગ્રતા અપાશે તેમ પણ કહ્યું હતું.